
ARKIVYSKUPO ĮJURGIO MATULAIČIO 
GYVENIMO VAIZDAI 


1977 m. 


Viršelis Ses. M. Mercedes 

Marijonų vienuolijos leidinys 
Spausdino “Draugo* spaustuvė 1977 m. 
4545 West 63rd Street 

Chicago, Ilinois 60629 

Duok, Dieve, 

kad sudegčiau 
kaip ta žvakė 

ant altoriaus, 
nuo darbo kaitros 
ir meilės ugnies 
Tau 

ir Tavo Bažnyčiai. 


Dangiškasis Tėve, 
daryk su manim 

kaip tinkamas 
Stebėtinu keliu 
patinka Tau, Viešpatie, 
mane vesti. 

Bet kas Tavo kelius 

ir sumanymus atspės? 
Štai aš Tavo tarnas; 
siųsk mane kur nori. 


Užrašai 
1911 m. 


v. Kazimuaia Uibiiorek 
2601 W. Marguetie Raud 


Chicago, Kino 


VAIKYSTĖ 


Šiame lygios Suvalkijos kampelyje arkivyskupas 
Jurgis Matulaitis išvydo pasaulį. Matulaičių ūkis, 
žiūrint iš Marijampolės pusės, stovėjo Lūginės kaimo 
gale, prie pat miško. Kaimas nedidelis — tik aštuoni 
gyventojai. Visu pakraščiu teka srauni, apaugusi 
krūmokšniais, Šešupė. 


Matulaičių šeimoje jauniausias — Jurgis, lyg 
papuošalas senyvo tėvo amžiaus. Gimė 1871 m. 
balandžio 13 dieną. Pakrikštytas vienuolio marijono 
kun. Jurgio Čėsnos Marijampolės bažnyčioje. 
Vienuolis, tur būt, ir nesvajojo, kad kūdikis, ant kurio 
pylė krikšto vandenį, bus jo pasekėjas, jo mylimos, dėl 
rusų priespaudos baigiančios nykti vienuolijos, 
atnaujintojas. 


Jurgučio vaikystę aptemdė du dideli smūgiai, — esant 
trijų metų, mirė tėvas, o sulaukęs dešimties metų, 
neteko ir motinos. Našlaitystę gali pilnai atjausti tik 
tas, kas jaunatvėje neteko savo tėvų. Tačiau 
neištiriami Dievo keliai: Apvaizda gal šiuo būdu norėjo 
Jurgį parengti tolimesnio gyvenimo darbui ir vargams. 


Iš kun. J. Sakevičiaus straipsnio 
“Nuo lopšio ligi altoriaus“ 


Arkiv. Jurgio Matulaičio tėviškės 
namai. 


Marijampolės bažnyčia, kurioje ar- 
kiv. Jurgis Matulaitis buvo pakrikš- 
tytas. 


JAUNOS DIENOS 


Jurgutis nuo mažens pažino kaimo vaiko vargus. 
Vasarą ganydavo žąsis, kartais raguočius. Žiemą lankė 
mokyklą, bet maža iš to tebuvo naudos. Juk iš namų 
Marijampolėn — 5 kilometrai. Mažam vaikui kasdien 
tiek kelio suvaikščioti — didelis vargas. Bet Jurgis 
buvo gabus vaikas. Kai jo vyresnysis brolis Andrius jį 
ruošė pirmai gimnazijos klasei, pastebėjo, kaip 
Jurgutis viskuo domisi: “Malonu man buvo su juo 
dirbti ir vaikščioti: domėjosi jis kiekviena žolele, 
kiekvienu gamtos reiškiniu“. 


Jurgis lankė gimnaziją Marijampolėje, bet mokslą 
trukdė neturtas ir liga. Neturėdamas už ką nusipirkti, 
naudojosi savo draugų knygomis. Prisidėjo ir kiti 
vargai. Pradėjo skaudėti koją. Sako, kad namie, 
gulėdamas netinkamoj vietoj, gavo kaulų sausgėlą. 
Vėliau pasirodė, jog tai yra kaulų tuberkuliozė. Ta liga 
jį kankino visą gyvenimą. 


Gimnazijoje visko teko Jurgiui pergyventi, pamatyti, 
išgirsti. Pašiepdami jo ligą, kartais šlubiu pavadindavo. 
Nežiūrint visa to, vargai niekados neužtemdė jo 
giedrios nuotaikos, širdingumo. 


Iš kun. J. Sakevičiaus straipsnio 
“Nuo lopšio ligi altoriaus“ 


Šešupė ties Marijampole. 


Kiemas ir namas, kur žaidė ir bėgiojo Matulaičių Jurgutis. 


Studentas klierikas 


Jaunas kunigas 


PASIRUOŠIMAS KUNIGYSTEI 


Klieriko Matulaičio darbštumą ir gabumus 
įvertino jo kurso draugai: “Nuo pirmos su juo 
susipažinimo valandos mes pasijutome pagauti didelės 
jo inteligencijos, nepaprastų gabumų ir dvasios 
kilnumo. Tuojau jis laimėjo mūsų tarpe pirmąją vietą. 
Tylus, nepaprastai darbštus, draugiškas, degąs Dievo 
meilės ugnimi, patraukė jis mūsų širdis“. 


1889 metais į Matulaičius buvo atvažiavęs Jurgio 
pusbrolis Jonas Matulevičius, Kelcų (Lenkijoj) 
valstybinės gimnazijos mokytojas. Grįždamas atgal, 
išsivežė ten ir Jurgį, kuris ėmė lankyti Kelcų kunigų 
seminariją. Seminarijoj klierikas Jurgis — gabus, 
tvarkingas, pamaldus. Jis čia vienų vienas lietuvis. 
Lotynų kalbos mokytojui Jurgis dėl savo lietuvybės 
nepatiko. Jis stengėsi klieriką Matulevičių (pavardė 
seminarijoje sulenkinta) pamokose prigriebti. Jurgis 
mokėsi dar stropiau. Kada mokytojas norėdavo jį 
sukirsti, pačiam mokytojui tekdavo  parausti. 
Nežiūrint to, klierikas Matulevičius palikdavo ramus, 
ko mandagiausiai su mokytoju elgdavosi. 


Kun. Jurgis Matulaitis, 37-rių amžiaus metų. 


Friburgo universitetas Šveicarijoje. 


PROTO IR DVASIOS BRENDIMAS 


1895 m. Kelcų seminarijos vadovybė nusprendė, kad 
Matulaitis yra vertas toliau tęsti mokslą Petrapilio 
dvasinėje akademijoje pačios vyskupijos lėšomis. Per 
keturis metus akademijoje negavo kitokio pažymio, 
kaip tik aukščiausią. Baigdamas, parašė disertaciją 
“Karo teisė ir amžinoji taika“. Jai pripažinta 
aukščiausias pažymys. Matulaitis gavo čia teologijos 
magistro laipsnį. 


Matulaičio studentavimo draugas Pranas Būčys, 
vėliau tapęs kunigu ir vyskupu, rašo: “Tą aukštą 
draugų ir profesorių nuomonę apie save Matulaitis 
žinojo, bet visą laiką išbuvo paprastas, ramus, kuklus, 
be melagingo nuolankumo““. 


Studijuodamas Friburge ir beeidamas šv. Jono 
parapijos vikaro pareigas Basse Ville, Matulaitis 
susidūrė su prancūzų ir vokiečių dvasiniu gyvenimu 
bei kultūra. Pasak P. Būčio, Petrapilio akademija 
Matulaityje išugdė tobulybės troškimą ir paruošė 
asmenybę visuomeniniam gyvenimui, o Friburgas 
iškėlė į pasaulinės kultūros geriausius plotus. 1902 m. 
Matulaitis įsigijo teologijos doktoratą. Be to, jis daug 
gilinosi į visuomeninius mokslus, ypač mėgo 
sociologiją. 


Žmogaus protas yra versmė 
visokių minčių, 

kurios paskui patekusios į minias 
pasklinda į platųjį pasaulį 

ir ima žmoniją valdyti. 


Žmogaus valia yra toji jėga, 

kuri, arba telkdama ir vienydama 
aplink save kitus žmones, 

arba juos stumdama pirmyn ar atgal, 
juos veda ir kelia 

arba žemyn nutraukia, valdo, 

gali laimę arba nelaimę 

žmonijai suteikti. 


Žmogaus širdis 

visokių ugnies jausmų pilna 
gali būti jėga, 

kitus sušildančia, uždegančia, 
sukaitinančia, 

kaip garas ir elektra, 

prie gero darbo patraukiančia 
ir pastumiančia, 

arba vėl — 

kenksmingu gaivalu, 

viską sunaikinančiu. 


Užrašai 
1910 


Stenkimės pažinti savo laiką, 
suprasti ir atjausti 

savo laikų žmones 

su jų norais, troškimais, siekimais 
ir tikslais. 

Kiekviena gera mintis 

tesuranda iš mūsų pusės pritarimą, 
kiekvienas geras sumanymas paspirtį 
ir pagyrimą, 

kiekvienas geras darbas ar veikalas 
palaikymą ir pagyrimą, 

kiekviena bėda ir vargas 

užuojautą ir pašalpą. 


Žmoguje valią vedžioja protas. 

Protas suklysdamas suklaidina ir valią. 
Mintis turi įtakos į visą mūsų gyvenimą. 
Jei mintys sugenda, susidrumsčia, 
susipainioja, tai visas gyvenimas 
pradeda gesti. 

Kažin, ar ne didžiausia mūsų gadynėje 
nelaimė, tai protų išklydimas 

iš tikros tiesos, 

iš tikėjimo kelio? 


Užrašai 
1911 m. 


MARIJONŲ VIENUOLIJOS 
ATNAUJINTOJAS 


Baigęs studijas, Matulaitis trumpai dirbo parapijoje, 
paskui dėstė kanonų teisę Kelcų seminarijoje. Ten 
kiek padirbėjęs, apsirgo kaulų tuberkulioze ir pateko į 
Varšuvos ligoninę. Iš ligoninės buvo paimtas į 
grafaitės Cecilijos Plateriūtės mergaičių gimnaziją. 
Ten, sveikatai pagerėjus, Matulaitis gimnazijoje 
kapelionavo ir dėstė. Jam ten bebūnant, Plateriūtės 
įstaiga ėmė klestėti: įsisteigė mergaičių mokytojų 
seminarija ir ilgainiui išdygo aukštieji moterų kursai. 


Penkerius metus Matulaitis buvo aukštosios 
mokyklos profesorium Petrapilyje. Jam pirmam teko 
dėstyti sociologiją šioje akademijoje. Jo paskaitos 
domindavo studentus savo turiniu, keliamų problemų 
aktualumu ir jo iškalbos malonumu. 1909 m. jis 
buvo paskirtas akademijos inspektorium. 1911 m. jis 
tos aukštos vietos atsisakė. Matulaičiui kategoriškai 
pareiškus, kad atsižada profesūros ir inspektūros, visi 
labai nustebo, pasakoja kun. Pranas Būčys, nes 
nežinojo, kad jis paaukojo profesoriškąją karjerą 
Marijonų vienuolijos reikalams. 


Marijonų vienuolija buvo mylimiausias Matulaičio 
gyvenimo kūrinys, kuriame jis matė savo gyvenimo 
uždavinį, sako P. Būčys. 1909 m., dar būdamas 
Petrapilio akademijoje, atostogų metu Matulaitis 
nuvyko į Marijampolę su apgalvotu sumanymu: 
Marijonų vienuolija turi būti slapta atnaujinta (rusų 
valdžia neleido į vienuolijas priimti naujų kandidatų). 
Senukui kun. Senkui, paskutiniam marijonui, tas 
sumanymas pasirodė lyg iš dangaus atneštas. Taip 
pasakoja prof. J. Totoraitis, vienas pirmųjų 
atnaujintos vienuolijos narių. 


Marijonų vienuolijos kapitula, susirinkusi Romoje 1939 m. Išrinktas vyriausiu vadovu 
vysk. P. Būčys (sėdi pirmoje eilėje viduryje). 


TARNYBA DIEVUI 


Reikia sutraukyti, nieko nebojant, 
vieną paskui kitą tuos pančius, 

tas virves ir virvutes, 

kurios mūsų sielą laiko pririšusios 

prie mūsų savimeilės. 

Reikia sutraukyti ir sudaužyti 

tuos pančius, kurie mus laiko prirakinę 
prie šio pasaulio daiktų, 

suvaržę tuščios garbės geismų ryšiais. 


Atsidėjus visame kame reikia ieškoti 
Dievo ir stengtis jam įtikti. 

Jis mus kelia ir žadina, 

kad pabustume iš dvasinio susnūdimo. 
Jis nuolat mus skatina ir ragina, 

kad dirbtume Jo garbei. 


Duok, Dieve, 

kad aš savęs išsižadėjęs 

kas kart labiau Tavyje 

ir Tavo šventoje valioje paskęsčiau. 
Malda, darbas Dievui 

ir vargai su kentėjimais Bažnyčiai 
iš vien susipynę 

visą mano gyvenimą tesudaro. 


Užrašai 
1910 m. 


IR ARTIMUI 


Mūsų pavyzdys tebūna Jėzus Kristus, 
ne tik ramiai dirbantis Nazareto namely, 
ne tik Kristus pasninkaujantis tyruose, 
ne tik praleidžiąs naktį besimelsdamas, 
bet ir Kristus dirbantis, 

verkiantis, kenčiantis, 

Kristus tarp minių, 

Kristus aplankantis sodžius ir miestus, 
aplankantis nusidėjėlius, prasčiokėlius, 
lygiai kaip ir mokytus. 


Kur tik būsime, 

kad ir kalėjime, ištrėmime, 

ten ketiname skelbti Kristų. 

Nežinia, kas mus gali gyvenime sutikti, 
kokie vargai ir persekiojimai 

už Kristų. 

Turime prie visko būti prisirengę. 


Nors esame pasiketinę 

pirmiausiai tarp savo tautos 
kiekvienas darbuotis, 

bet apimant tikrai katalikiška širdimi 
visą katalikystę ir visą pasaulį. 


Užrašai 
1911 m. 


KRYŽIAUS KELIAS 


1918 m. Varšuvoj nuncijum buvo msgr. Achilles 
Ratti, vėliau tapęs popiežium Pijum XI. Varšuvos 
priemiesty — Bielianuose tuo pat metu senam 
kamendulų vienuolyne marijonų generolas kun. J. 
Matulaitis buvo įkūręs ir pastatęs ant tvirtų pamatų 
pirmuosius marijonų namus... Šitą Marijonų šeimą 
pamilo ir labai dažnai lankydavo būsimasis popiežius. 


1918 m. kovo pradžioj kun. Matulaitis apleido 
Bielianus ir apleido juos amžinai. Staiga pasiekė žinia 
apie sumanymą jį skirti Vilniaus vyskupu. Žinia 
pasirodė teisinga. Ją patvirtino Tėvo Matulaičio pilni 
skausmo ir nerimo laiškai. 


Kun. Matulaitis tapo Vilniaus vyskupu. Prasidėjo tam 
didžiam vyrui skaudus kryžiaus kelias. Lenkų 
šovinistai jam sudarė tiktai skausmingą būklę. Tai 
labai gerai žinojo ir būsimasis popiežius. Jis tuos vysk. 
Matulaičio vargus ir kančias ėmėsi giliai į širdį. “Tai 
tikras Dievo vyras“, jis sakydavo apie Matulaitį. 


Iš M. Krupavičiaus straipsnio 
“Popiežiaus Pijaus XI bičiulis“ 


Kun. Jurgis Matulaitis Varšuvos priemiestyje Bielianuose, kur buvo 
200 našlaičių prieglauda. 


MATULAITIS — VILNIAUS VYSKUPAS 


Kad J. Matulaitis pateko į Vilniaus vyskupus, yra 
nuopelnas ar kaltė Lietuvos Valstybės Tarybos, kuri 
1917 m. rugsėjo mėn. išrinkta, tuojau susirūpino 
Vilniaus vyskupo klausimu. Taryba manė, kad 
Matulaitis lietuviams nebus pavojingas. Norėdama 
geriau susipažinti su savo kandidatu, pasiuntė porą 
Tarybos narių — J. Petrulį ir kun. J. Purickį pasikalbėti 
su Matulaičiu. Tas pokalbis buvo toks: 

— Trumpai ir aiškiai, — pasakoja delegatai — 
išdėstėme savo misijos tikslą ir laukėme atsakymo. 

— Jūs norite mane pražudyti, — pasakė kun. 
Matulaitis. 

— Kodėl? 

— Ar jūs manote, kad lenkai leis man ramiai 
dirbti? Jūs manote, kad jie nesigriebs visų priemonių, 
norėdami mane iš Vilniaus pašalinti? Jūs norite mane 
paaukoti. 

— Lenkai nėra Tamstai tiek priešingi, kiek kitam 
kuriam nors lietuviui kunigui... Petrapilio Dvasinėje 
Akademijoje jie Tamstą labai gerbė. 

— Gal būt, bet nepamirškite — kitas dalykas 
Akademijos profesorius, o vėl kitas — Vilniaus 
vyskupas. 

Kai delegatai nedrąsiai pasiteiravo, kokios 
politinės krypties ir taktikos Matulaitis manytų 
laikytis, eidamas vyskupo pareigas, jis atsakė: 

— Aš matau, jūs norėtumėt, kad būsimas Vilniaus 
vyskupas būtų nelyginant kaip koks plaktukas, kuris 
ten suskaltydų lenkams kunigams galvas. Bet toks aš 
negaliu būti, nes kiekvienam vyskupui Bažnyčios 
kanonai nustato normas santykių, kurie turi būti tarp 
vyskupo ir kunigų... 

Po ilgokų ginčų ir įrodinėjimų kun. Matulaitis 
pagalvojęs pasakė: | 

— Ną, ką gi, jeigu Lietuvai mano auka reikalinga, 
aš neatsisakau. 


Iš J. Vaišnoros straipsnio 
“Arkivyskupas J. Matulevičius Vilniuje“ 


i 


Kauno katedros didysis altorius, prie ku- 
rio buvo konsekruotas vyskupu Jurgis 
Matulaitis 1918 m. gruodžio 1 d. 


Vysk. Pranciškus Karevičius, kuris Jurgį 
Matulaitį konsekravo vyskupu. 


Ištrauka iš pirmo pamokslo, perimant Vilniaus 
vyskupo pareigas — 1918 m., gruodžio 8 d. 


Rūpinsiuosi būti tėvu ir bičiuliu. Būsiu bičiulis 
mažiems vaikeliams, kad mokytųsi pažinti Dievą, 
maldos, klusnybės, tvarkos, saugosiu jų nekaltybę, 
saugosiu nuo nuodėmių ir papiktinimų. Būsiu bičiulis 
neturtėliams ir nelaimingiesiems.  Guosiu 
pavargėlius, raginsiu turtingus, kad dalytųsi su jais. 
Neatstumsiu nuo savęs nė vieno. Santaikoje su visais 
gyvendamas, rūpinsiuos, kad viešpatautų meilė, kad 
nebūtų barnių, neapykantų, nuoskaudų. Noriu būti 
atlaidus piktiems, parama silpniems, užvėja geriems. 


Didžios mane laukia priedermės. Įdėsiu į jas visą savo 
darbą, visą sveikatą, kad tik jos būtų atliktos. 
Rūpinsiuos, kaip Kristus, apglobti visus, būti visiems 
viskuo... Mano darbo dirva — Kristaus Karalija 
(Kovojanti Bažnyčia) Mano partija — Kristus. 
Tikiuosi, kad Dievo malonė bus su manim ir tinkamai 
kreips visus mano žingsnius. 


Vilniaus katedra. 


Jurgis Matulaitis — Vilniaus vyskupas. 

Vyskupų rūmų kiemo vartai Vilniuje. 


JURGIS MATULAITIS — LIETUVIS 


VYSK. P. BŪČIO ĮVERTINIMAS 


Matulaitis nuo pat jaunų dienų gyveno trijose 
visuomenėse: tikybinėje, tautinėje ir socialinėje. 


Pinigų stoka neleido jam seminarijos mokslą eiti ten, 
kur daug buvo tautiečių, bet vienas tarp visų lenkų 
draugų Kelcuose ir Varšuvoje stiprios dvasios 
jaunuolis atlaikė nutautinančią draugų ir mokytojų 
įtaką. 


Petrapilio Akademijoje jis buvo žymus lietuvių 
studentų draugijos narys. 1897 m. pasirodė, kad jis 
žymesnis už kitus, nes Petrapilio žandarmerija kratė 
jo kambarėlį Būdamas trečiame ar ketvirtame 
Akademijos kurse, Matulaitis atsidėjęs rinko veikalus 
ir brošiūras apie tautybę, tyrinėjo tautininkų 
nuomones ir neigiančių tautybę. Ypač gvildeno 
klausimą, kaip tautybė ir patriotizmas atrodo 
krikščionybės šviesoje. 


Matulaičio patriotizmas pasireiškė ir tuo, kad, 
norėdamas stoti į vienuolyną, nesikreipė į didžiuosius, 
garsiuosius, galinguosius pasaulio adresus, o stojo į 
menkutę marijonų vienuoliją, kurios buvo belikęs 
vienas ir paskutinis senas vienuolis. Patriotas gelbėjo 
nykstančias savo šalies atžalas. 


Vilniuje Matulaitis buvo lietuvis vyskupas lietuviams, 
gudas gudams ir lenkas lenkams, bet jis nebuvo 
padėjėjas nei tarnas šovinistams. Vilniuje buvo 
lietuvių nekatalikų ir visai netikinčių žmonių. Jie yra 
liudininkai, kad, lietuviams Vilnių valdant, jis nebuvo 
lietuvybės šovinistas; bolševikams valdant, jis nebuvo 


demagogas; ir lenkams valdant, jis buvo lietuvių 
užtarėjas ir globėjas. 


Arkiv. Jurgis Matulaitis. 


Vysk. Pranas Petras Būčys. 


Širdis, Dievo ir artimo meile 
liepsnojanti, 

daug yra vertesnė, 

negu kažin kokie mokslai. 
Taigi svarbu savo sielą 

išlaikyti skaisčią, nesubiaurintą. 


Savo ateitimi perdaug nesirūpinkite 
nei nepasiduokite baimei 

ir abejonėms. 

Kad žmogui tik savo jėgomis 

viską prisieitų daryti, 

žinoma, būtų ko nusiminti. 

Bet Dievas mūsų gelbėtojas 

ir galybė, 

su Jo pagalba viską galime. 


Tikra vienuolė privalo trokšti 
ne ramaus būvio, 

bet darbo ir pasišventimo 
Dievui ir žmonėms. 


Iš laiško M. Rūškytei 
1910 m. 


Arkivyskupo Jurgio Matulaičio įsteigtų Nekalto Prasidėjimo seserų motiniškasis namas 
Marijampolėje. 


Druja, kur Jurgis Matulaitis, būdamas Vilniaus vyskupu, įsteigė gudžių Eucharistijos 
tarnaičių vienuoliją. 


APIE AMERIKĄ 


Turėtų mums rūpėti 

Sibiro ir Rusijos plotai, 

kur tiek sielų be vadų klaidžioja; 
Amerika su savo triukšmingu gyvenimu, 
kur taip lengvai galima pamiršti 

sielų reikalus ir visas kitas šalis... 


Užrašai 
1911 m. 


Nuvykęs Čikagon, tuoj stojau darban. 
Atlaikiau 10 dienų rekolekcijas 

šv. Kazimiero seserims. 

Dievas laimino, 

darbo vaisiai buvo geri. 

Pasakiau dar keletą pamokslėlių, 
išklausiau kelis kartus išpažinties. 


Pasakiau trijose parapijose paskaitas 
socialiniais klausimais. 

Brooklyne taip pat pasakiau 

du pamokslus bažnyčioje 

ir paskaitą salėje socialiniu klausimu. 


Iš laiško, 
rašyto 1913 m. 


Arkiv. Jurgis Matulaitis 1926 m. birželio 
16 d. sutinkamas Chicagoje, IIl., stotyje. 


* 


Arkiv. Jurgis Matulaitis posėdžio metu. 
Sėdi iš kairės į dešinę: kun. A. Milukas, 
konsulas P. Daužvardis, kun. J. Kaulakis, 
kun. J. Šeštokas ir kun. P. Būčys. 

Arkiv. Jurgis Matulaitis sutinkamas Aušros Vartų parapijoje, Chicagoje, III. 


Arkiv. Jurgis Matulaitis Eucharistinio kongreso metu Chicagoje 1926 m. lietuvių suruoš- 
tame pagerbime. 


Arkiv. Jurgis Matulaitis su arkiv. Ric- 
cardo Bartoloni (kairėje), kuris po suda- 
ryto konkordato su Šv. Sostu buvo pa- 
skirtas Lietuvai internuncijum įr vėliau 
nuncijum. 


PASKUTINIEJI DARBAI 


Kai 1925 m. vasario mėn. Lenkija su 
Vatikanu pasirašė konkordatą, Jurgiui 
Matulaičiui sėkmingai valdyti 
vyskupiją buvo jau nebeįmanoma. Jis 
atsisakė iš Vilniaus vyskupo pareigų, 
ir Pijus XI jo atsistatydinimą 
priėmė, paskui pakėlė arkivyskupu ir 
paskyrė Lietuvai  apaštališkuoju 
vizitatorium. 


Lietuvos bažnytinių reikalų 
tvarkymas pateko į švento, išmintingo 
ir gero lietuvio rankas. Jam rūpėjo 
Lietuvos katalikus atpalaiduoti nuo 
nepriklausomybės Lenkijai, Latvijai ir 
Vokietijai. Jis paruošė projektą 
Lietuvos bažnytinės provincijos 
įkūrimui. 1926 m. vasario mėn. ark. J. 
Matulaitis su paruoštu projektu 
išvyko į Romą. Balandžio 4 d. Pijus XI 
paskelbė Lietuvos bažnytinės 
provincijos įkūrimą. 


1926 m. vasarą Matulaitis lankėsi 
Amerikoje. Grįžęs į Lietuvą, smarkiai 
dirbo, ruošdamas konkordato 
su Šventuoju Sostu projektą, 
atnaujinant Lietuvos santykius su 
Roma. Projektą baigė ir išsiuntė 1927 
m. sausio 21 d. Tą vakarą susirgo ir 
buvo paguldytas ligoninėje, kurioje 
mirė nuo aklosios žarnos uždegimo 
sausio 27 d. Mirties valandą 
paskutiniai jo žodžiai buvo: 
Rikiuokitės ir aukokitės. 


Arkiv. Jurgis Matulaitis mirties patale. 


Arkiv. Jurgis Matulaitis pašarvotas marijonų Šv. Gertrūdos bažnyčioje Kaune. 


Arkiv. Jurgis buvo didelis žmogus, dėl to ir didelis 
kūrėjas. Jo kūrybos sritis yra labai plati, dėl to ne 
kiekvienas ir ne tuojau teįstengia savo akių plotu ją 
aprėpti. Norint įvertinti Jurgio vienuolio, vyskupo, 
arkivyskupo asmuo, pagaliau idealioji žmogaus 
būtybė, reikia žvelgti dvasios akimis, kaip jis kad 
žvelgė į šį regimąjį pasaulį, dievišku mastu jį 
vertindamas. 


Prezidentas Antanas Smetona 


Jaučiu pareigą tarti paskutinį atsisveikinimo žodį a.a. 
ark. Jurgiui Matulaičiui Lietuvos ateitininkų vardu, 
t.y. tos visuomenės dalies, kurią sudaro besimokanti 
jaunuomenė. O kalbu tų jaunuolių vardu todėl, kad 
a.a. arkivyskupas buvo jaunimo mylėtojas. Kuris 
pažino a.a. Jurgį, visada atsimena jo kilnų protą ir 
krikščioniškas dorybes. Bet nereikėjo būti jo senu 
pažįstamu, norint įsitikinti šios nuomonės 
teisingumu. Gana buvo tik bent vieną kartą su juo 
susitikti. Ką gi turi pareikšti ateitininkai prie jo karsto, 
su juo paskutinį kartą atsisveikindami? O nieko 
kilnesnio negali pareikšti, kaip tik pasižadėdami 
vykdysią jo dvasišką testamentą, jo paskutinius 
žodžius: rikiuokitės ir pasiaukokite. 


Prof. Pranas Dovydaitis 


O betgi skaisčiai spindėjo jo veidas. Jis šypsojos 
visiems — draugams, šalininkams ir priešininkams. 
Kam ir dėl ko? Šeštoje dešimtyje metų jo vyzdyje 
tebebuvo jaunatvės ugnelė neprigesusi. Dėl ko? Kas 
jam tai padarė? Liga, tas didysis gyvenimo filosofas, 
išminties šaltinis, prizmė, per kurią tikriau matai 
pasaulio vertybes. Ji gera ir bloga įtikslina. 
Krikščioniškai dorėdamas, tobulėdamas Matulaitis 
apsisprendė: jei mano gyvybė ne man džiaugtis, tai vis 
tiek ji reikalinga — kitiems. 


Tumas-Vaižgantas 


ArkKivysk.J. Matute VičIaUS 
Laidotuvės 19/LA] 


1927 m. sausio 29 d. laidotuvių procesijoje Lietuvos vyskupai ir kiti 
aukštieji dvasininkai. 


Arkivys K. "Matvieviūčiaus 
Laidotuvės 4117. 


Sv. Gertrūdos marijonų bažnyčia, kur bu- 
vo pašarvotas arkiv. Jurgio Matulaičio 
kūnas. 


Laidotuvių procesijoje Lietuvos vyriausybės atstovai: prezidentas An- 
tanas Smetona, Augustinas Voldemaras (viduryje), buvęs prezidentas 
Aleksandras Stulginskis (dešinėje). 

Mariampolės bažnyčioje arkiv. Jurgiui Matulaičiui ant sarkofago bronzinis 
paminklas. Čia kūnas buvo perkeltas iš Kauno katedros 1934 m. 


Arkiv. Jurgio Matulaičio 
beatifikacijos byloje liudi- 
ninkų apklausinėjimo už- 
baigimas. Romos vikaria- 
te bylos aktus pasirašo 
kardinolas Ugo Poletti. 


Chicagoje tos bylos daly- 
viai sėdi iš kairės į deši- 
nę: prov. kun. J. Damb- 
rauskas, mons. E. Smaza, 
vysk. A.  Abramowicz, 
mons. D. Mozeris ir kun. 
V. Mikolaitis; stovi kun. 
P. Skrodenis, kun. J. Ku- 
zinsksa, kun. J. Rolek, kun. 
P. Kelpšas, kun. A. Nockū- 
nas. 


———0 asis siais 

Varšuvoje užbaigimo by- 
Jos aktus pasirašo kard. S. 
Wyszynski. 


